
**Naziv aktivnosti: „ Čestitka za Majčin dan“**

**Vrsta aktivnosti: aktivnost različitog izražavanja i stvaranja**

Potreban materijal:

* Kolaž papir, škare i ljepilo
* Bijeli A4 papir

Postupak izrade:

* Bijeli A4 papir preklopiti na pola kako bi dobili izgled čestitke na otvaranje
* Izrezati je škarama na željenu veličinu
* Od kolaž papira u željenoj boji izrezati dio koji će prekriti naslovnicu čestitke
* Od drugih boja izrezati dijelove za cvijet i nalijepiti ih na čestitku
* Unutar čestitke, ukoliko ima želju, dijete uz Vašu pomoć može napisati nešto ( npr. mama volim te)

Ovom aktivnošću kod djece potičemo razvoj pozitivnih emocionalnih stanja, vizualnu i taktilnu percepciju, finu motoriku i kreativnost.

Naziv aktivnosti: „ Prebroji mi točke“ / matematička igra

Vrsta aktivnosti: likovna i spoznajna aktivnost

Potrebno za izradu:

* Deset rola od toaletnog papira, komad kartona, komadići bijelog papira
* Vodene boje, kist
* Flomasteri, ljepilo, slamke u boji

Postupak izrade:

* Role toaletnog papira obojati vodenim bojama
* Kada se osuše zalijepiti ih na kartonsku podlogu ljepilom
* Na bijelim komadićima papira odabranim bojama nacrtati točke, obuhvativši brojeve od 1 do 10
* Slamke koje će dijete koristiti moraju biti usklađene s bojama točki na rolama



Djetetov zadatak je da prebroji koliko točki se nalazi na roli i pronađe toliko slamki u boji koja mu je zadana te ih stavi unutar role.

Ovom igrom kod djece potičemo vizualnu percepciju, prepoznavanje i imenovanje boja, potičemo dječji interes za usvajanje matematičkih kompetencija.

Naziv aktivnosti: „ Zabavni čepovi“

Vrsta aktivnosti: različitog izražavanja i stvaranja

Potreban materijal:

* Plastični čepovi
* Kutijice od kinder jaja
* Odvijač
* Špaga

Postupak izrade:

* Čepove odrasla osoba prvo probuši odvijačem kako bi kroz njih dijete moglo provući špagu
* Nizati čepove na špagu i izrađivati različite oblike, npr. hobotnica, čovjek, zmija..

Razvojne zadaće:

* Razvoj fine motorike
* Razvoj vizualne i taktilne percepcije
* Razvoj senzibiliteta za različite materijale

**Naziv aktivnosti : „ Opipaj me, oslikaj me“**

**Vrsta aktivnosti: istraživalačko- spoznajna aktivnost**

Za aktivnost potrebno:

* Kamenje različitih veličina i oblika
* Vodene boje ili tempera, kist

Tijek aktivnosti:

* S djetetom potražiti kamenje
* Kamenje dati djetetu da ga opipa, razgovarati s njim o tome koji kamen je veći ili manji, kakvog je oblika, da li je gladak ili grub, koji je lagan, a koji težak?
* Nakon što ste s djetetom prošli kroz informacije o svojstvima kamenja ponudite mu da oboji kamenje po želji
* ****Kad se kamenje osuši, dijete može nastaviti igru tako da kamenje gradi, niže, prebrojava, sortira po boji, veličini ili težini.



Ovom aktivnošću kod djece je poticana taktilna i vizualna percepcija, upoznavanje matematičkih pojmova ( veličina, težina, količina), razvoj spoznaje o različitostima između istoimenog prirodnog materijala, razvoj likovne kreativnosti i mašte.

**Naziv aktivnosti: „ Izrada domaćeg plastelina“**

**Vrsta aktivnosti: životno- praktična i radna aktivnost**

Za izradu potrebno:

* 2 šalice vode, 1 šalica soli
* 1 žlica ulja, 2 žličice limunske kiseline, boje za hranu

Postupak izrade:

* Pomiješati brašno sa soli i limunskom kiselinom u jednoj posudi
* Uzmite lonac i u njega stavite vodu i žlicu ulja
* Stavite sadržaj iz posude u lonac i miješajte dok se ne zgusne
* Grijete smjesu na laganoj vatri oko 4 minute, dok ne prestane biti ljepljiva
* Istresite smjesu na ravnu podlogu i mijesite ju dok je još topla. Podijelite ju na onoliko dijelova koliko imate različitih jestivih boja.
* U svakom komadu tijesta u sredini napravite rupicu i ulijte par kapi jestive boje te mijesite kako bi se boja ravnomjerno raširila.

****

Vještine koje dijete razvija ovom aktivnošću su:

* Kreativnost i mašta
* Okulomotornu koordinaciju
* Finu motoriku
* Upoznavanje s primarnim i sekundarnim bojama